১৯৩২ সালে, তিনি পুনের একটি পরীক্ষামূলক আবাসিক বিদ্যালয়, পিপলস ওন স্কুলে যোগ দেন, সেখানে তিনি সহপাঠী হিসাবে পেয়েছিলেন ইন্দিরা নেহেরুকে। পরে তিনি বোম্বে চলে যান। যখন তার প্রকৌশলী বাবা দেখলেন, তিনি ১৯৩০ এর দশকের বাম ছাত্র আন্দোলনে খুব বেশি জড়িয়ে পড়েছেন, তাকে ডাক্তারি পড়ার জন্য ইংল্যান্ডে পাঠিয়ে দিলেন। লন্ডনে তিনি ফেয়ারফ্যাক্স রোড বোর্ডিং হাউসে ছিলেন, সেটি ইন্দিরার হলওয়ের রাস্তার ওপারেই ছিল। ফিরোজ গান্ধী কাছাকাছিই থাকতেন, এবং তারা তিনজন একসঙ্গে শহরের বাইরে বেড়াতে যেতেন। ১৯৩৬ সালে, যখন ইন্দিরা ও ফিরোজ গোপনে পরষ্পরের প্রতি প্রতিজ্ঞাবদ্ধ হয়েছিলেন, তখন শান্তাই একমাত্র ব্যক্তি ছিলেন যিনি এটি জানতেন। খুব শীঘ্রই তিনি ইন্ডিয়া হাউসে যাতায়াত শুরু করেন, কৃষ্ণ মেনন এবং তার তরুণ 'ফ্রি ইন্ডিয়া' সহযোগীদের সঙ্গে সাক্ষাৎ করতেন, এবং এমনকি স্পেনের গৃহযুদ্ধের জন্য তহবিল বাড়াতে একটি নৃত্য দলে যোগ দেন। কিন্তু ইউরোপে দ্বিতীয় বিশ্বযুদ্ধ শুরু হওয়ার আগে তার বাবা তাকে আবার ডেকে নেন, এইভাবে একটি সম্ভাব্য চিকিৎসক জীবন শেষ হয়ে যায়।

কর্ম জীবন
পটভূমি
ব্যক্তিগত জীবন
প্রাথমিক জীবন এবং শিক্ষা